als_Latn dik_Latn tur_Latn
Futën kamionë kontrabandë, pezullohen e çohen për ndjekje Penale 8 punonjës të Doganës Kakavijë
- 4752 Lexime
- (18:28 , 16/03/2015)
- 6 Komente
TIRANË- Drejtoria e Përgjithshme e Doganave ka pezulluar 8 punonjës të doganës së Kakavijës dhe i ka dërguar për ndjekje penale, sëbashku me dy shoferë pasi futën trailera kontrabandë.
Ka qenë Departamenti Operativo-Hetimor, pranë Drejtorisë së Përgjithshme të Doganave, që ka kryer hetimin dhe ka zbuluar këtë veprimtari të organizuar kriminale.
Nga hetimi u zbulua se në datën 26 shkurt 2015, në Doganën e Kakavijës kanë kaluar dy automjete tip trailer kontrabandë, të cilët kishin në brendësi artikuj të ndryshëm industrial, duke shmangur kështu vlera të konsiderueshme të detyrimeve doganore. Njëkohësisht punonjësit e doganës kanë konsumuar veprën penale të kontrabandës.
Nga kjo veprimtari e organizuar kriminale, e cila është kryer në bashkëpunim, Departamenti Operativo-Hetimor i Drejtorisë së Përgjithshme të Doganave, ka dërguar për ndjekje penale në Prokurorinë e Rrethit Gjyqësor Gjirokastër, “për veprën penale të Kontrabandës”, punonjësit e administratës doganore.
Ndërkohë që menjëherë është marrë masa e pezullimit nga detyra të punonjësve të Doganës së Kakavijës si më poshtë:
– Klodian Cani, Përgjegjës Turni
– Redi Karalliu, Doganier i Kontrollit në Pikën e Hyrjes
– Arben Zhupa, Doganier i Kontrollit në Pikën e Hyrjes
– Ardit Karabina, Doganier i Peshores
– Engjëll Ymeraj, Doganier i Parkimit
Po ashtu u dërguan për ndjekje penale dhe u pezulluan menjëherë nga detyra punonjësit e Antikontrabandës që kishin për detyrë të zbulonin dhe parandalonin këtë veprimtari të kundraligjshme, me motivacionin “shpërdorim detyre”.
-Idriz Zogu, Përgjegjës i Grupit të Antikontrabandës
-Vladimir Goxhi, Inspektor i Antikontrabandës
– Etjon Hyseni, Inspektor i Antikontrabandës
Gjithashtu janë dërguar për ndjekje penale edhe dy drejtuesit e mjeteve me inicialet T.Ç. dhe L.Z., te subjektit “B.F” të cilët në bashkëpunim me punonjësit e sipërpërmenduar kanë konsumuar veprën penale të kontrabandës në Degën Doganore të Kakavijës,.
Të gjitha materialet e mbledhura gjatë hetimit dhe zbulimit të kësaj veprimtarie të organizuar kriminale i janë referuar Prokurorisë së Rrethit Gjyqësor Gjirokastër për të vazhduar më tej këtë çështje. Hetimet e Departamentit Operativ Hetimor në bashkëpunim me Prokurorinë e Rrethit Gjirokastër vazhdojnë me intensitet.
(m.k/BalkanWeb)
Komente ( 6 )
-
Lerini trailerat se po ju peshkojne shikoni trenin dhe anijen se ju iku
-
Po keto jane sukseset e Rilindjes!Keta jane cunat e FRESH-it qe punsoi Spiropali,dhe e kryen kete kontrabande,pasi largoi nga detyra e drejtorit te kesaj Dogane Lula Njebzen.Te njejten gje po bejne Rilindasit para zgjedhjeve me doganen e Durresit,ku rikthyen Edison Konomin te filluar kontrabanden edhe ketu?
-
Ouuu! Klodian Cani qe bente si militant i Rrulit qenka rritur ne detyre???!!!
Duket se paska shkuar nga LSI!!!!!
-
Ky Klodian Cani kos eshte gje kusheriri i Arjan Canit?!
Cfare gallate!!!! A eshte ky qe ka qene edhe me pare i arrestuar per kondrabande???!!!
-
Po ky Redi Karalliu sikur qe arestuar edhe para disa muajsh per kalim kontrabande dhe ishte serish doganier??? Po mos u shqetesoni se djemte e rilindjes prape ne dogane do vene te punojne ?
Po normal djali i partise nuk ka shkuar ne Kakavie per te marre rrogen por ka shkuar per tu bere me i pasur se babai doktor?
Dhe thoni ju pse deshtoi Crown Agents ?? nga djemte e rilindjes
( ju te gazetes edhe mund te investigoni se ne shkrimet tuaja te muajve tetor nentor e keni pasqyruar si lajm )
-
Po pse i bini ne qafe kot, kto trailera pasken fut ! Si beni dhe ju, sikur kane fut anije !!!
als_Latn glg_Latn unk als_Latn als_Latn als_Latn als_Latn als_Latn als_Latn scn_Latn als_Latn als_Latn cat_Latn als_Latn als_Latn als_Latn als_Latn als_Latn als_Latn als_Latn hrv_Latn als_Latn unk als_Latn unk als_Latn unk als_Latn als_Latn unk als_Latn als_Latn unk als_Latn als_Latn als_Latn als_Latn unk als_Latn